Page:Dialogues, Intended to Facilitate the Acquiring of the Bengali Language.djvu/71

 কিসের পরামর্শ তাহার বেওরা আমাকে কহ আমি যেমত বুঝি তাহার সৎশলা যে হয় তাহা দিব।

আমি বাসনা করি যে ফলনা পরগণা কিছু পেষগী দিয়া ইজারা করি তুমি তাহা কি বল।

আমি কহি তোমাকে যে পেষগী দিয়া ইজারা করিবা সে মহল কেমন। তাহার রাইয়ত ভাল কি মন্দ। আর মহল আবাদি কি গরআবাদি। আর মহলে কি সংস্থান আছে। তাহা বেওরা করিয়া কহ তবে আমি তাহার পরামর্শ দি।

ভাল কহিয়াছ। তবে মহলের কথা আমি বেওরা কহি তাহা শুন। এই মহল একবার আমি ইজারা করিয়াছিলাম তাহাতে আমার লোকশান লাগে নাই যৎকিঞ্চিৎ মুনফা হইয়াছিল। রাইয়ত লোক বড় ভাল মহলে খাদ্য সুখ যথেষ্ট আর মহলের হস্তবুধহইতে হাজার টাকা কমি দেয় তুমি ইহাতে যেমত কহ তাহার যত করিব।

আচ্ছা। যদি তোমার এ মহল জানা আছে তবে লওন কর্ত্তব্য বটে কিন্তু যে পেষগীর টাকা দিবা তাহা সদরজানিব করিয়া লইবা।

ভাল ইহার মত করিয়া লইলে আর কোন পেঁচ নাই।

হাঁ এমত করিয়া লইতে আর পেঁচ কি। লওগা। সৎপরামর্শ বটে।

 

ফলানা স্থানে শিবস্থাপন হইবে। কেমন যাবেন।

যাব কি না যাব তাই ভাবিতেছি। গিয়া পাছে অমনি ফিরিয়া আইসি।

শুনিতে পাই বহু সমারোহ কৰ্ম্ম না হবারতো বিষয় নয়।

হবে যে তাহা কি রূপে বুঝিতে পারি। এমত আর২ কত স্থানে হয় নাই।

সে সত্য। কিন্তু এখানে বুঝি কিছু পাইতে পার। অনেক২ স্থানের ব্রাহ্মণ পণ্ডিতের নিমন্ত্রণ করিয়াছে এমন সমারোহের ব্যাপারে সামাজিক ব্রাহ্মণকে কি কিছু দিবে না। 